OzLabs/hebrew-wiki-articles huggingface dataset:
נאסר שאד'לי

נאסר שאד'לי (בערבית: ناصر الشاذلي; בתעתיק מדויק: נאצר אלשאד'לי; נולד ב-2 באוגוסט 1989) הוא כדורגלן בלגי ממוצא מרוקאי המשחק בוסטרלו ובנבחרת בלגיה בעמדת הקיצוני.

==קריירת מועדונים==
שאד'לי (הנקרא בטעות "צ'אדלי" באנגלית) התחיל את הקריירה שלו במחלקת הנוער של אפלדורן מליגת המשנה ההולנדית, בשנת עלה לקבוצה הבוגרת. בקיץ עבר לטוונטה. את שער הבכורה שלו בליגה הבקיע נגד פ.ס.ו. איינדהובן. ב-14 בספטמבר 2010 ערך את הופעת הבכורה שלו במסגרת אירופית בתיקו 2-2 נגד אינטר מילאנו בשלב הבתים של ליגת האלופות. ב-29 בספטמבר 2010 הבקיע את שער הבכורה שלו באירופה בהפסד 1–4 לטוטנהאם הוטספר. ב-7 בדצמבר הבקיע את שער השוויון בכדור חופשי בתיקו 3-3 נגד טוטנהאם.

ב-21 ביולי 2013 חתם שאד'לי בטוטנהאם הוטספר תמורת 7 מיליון לירות שטרלינג. ב-18 באוגוסט 2013 ערך את הופעת הבכורה שלו בפרמייר ליג בניצחון 0–1 על קריסטל פאלאס.

ב-29 באוגוסט 2016 חתם שאד'לי בווסט ברומיץ' אלביון עבור 13 מיליון אירו. ב-30 באוגוסט 2018 חתם שאולי במונקו תמורת 12 מיליון אירו. ב-11 באוגוסט 2019 הושאל שאד'לי לאנדרלכט לעונה אחת. ב-10 בספטמבר 2020 חתם שאדלי באיסטנבול בשאקשהיר. ב-6 בספטמבר 2022 חזר שאדלי לאחר 17 שנה לבלגיה וחתם לעונה אחת בוסטרלו.

==קריירה בינלאומית==
שאד'לי בן להורים בלגים אשר הגרו ממרוקו, משום כך הוא בעל אזרחות כפולה. בשנת השתייך שאד'לי לסגל נבחרת מרוקו אך לא רשם הופעות, ומשום כך היה יכול על פי חוקי פיפ"א לשחק בנבחרת אחרת. ב-28 בינואר 2011 רשם את הופעת הבכורה שלו במדי נבחרת בלגיה. ב-29 במרץ 2011 הבקיע שאד'לי את שער הבכורה שלו במדי הנבחרת בניצחון 1–4 על , כאשר כבש את השער השלישי. ב-2 ביולי 2018 כבש את שער הניצחון בדקה ה-94 במשחק של בלגיה נגד יפן (שהסתיים בניצחון 2–3 לטובת בלגיה), בשמינית גמר מונדיאל 2018.

==קישורים חיצוניים==

קטגוריה:כדורגלנים בלגים
קטגוריה:כדורגלנים מרוקאים
קטגוריה:קשרי כדורגל בלגים
קטגוריה:קשרי כדורגל מרוקאים
קטגוריה:לייז': כדורגלנים
קטגוריה:כדורגלני AGOVV אפלדורן
קטגוריה:כדורגלני טוונטה
קטגוריה:כדורגלני טוטנהאם הוטספר
קטגוריה:כדורגלני וסט ברומיץ' אלביון
קטגוריה:כדורגלני מונקו
קטגוריה:כדורגלני אנדרלכט
קטגוריה:כדורגלני איסטנבול בשאקשהיר
קטגוריה:כדורגלני וסטרלו
קטגוריה:כדורגלני נבחרת מרוקו
קטגוריה:כדורגלני נבחרת בלגיה
קטגוריה:בלגים ממוצא מרוקאי
קטגוריה:כדורגלני מונדיאל 2014
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:בלגים שנולדו ב-1989
קטגוריה:מרוקאים שנולדו ב-1989
יהודה בן שמואל אבן-עבאס

רבי יהודה בן-שמואל אבן-עבאס (משפחתו מכונה גם: אבן אבון) (הראשון) (פאס ד'תת"ס 1100-חלב ד'תתקכ"ז 1167) היה דיין ומשורר יהודי-מרוקאי.

ר' יהודה בן שמואל עבאס, נולד בפאס והיה שם לדיין ומשכיל נכבד בעיני הגויים והיהודים. את אשתו חנה, הוא פגש בבגדאד, והיא מתוארת על ידי בנה שמואל, כאישה משכילה הבקיאה ביהדות וקוראת וכותבת בעברית. שנים רבות לא היו לזוג ילדים, ולאחר תפילות נולד לה בנה היחיד, לו קראה שמואל, כמעשה הדמות המקראית חנה. בשלב מסוים נדד למזרח ובשנותיו האחרונות חי בארם צובא (חלב), ונפטר בעיר מוסול בעת שנפגש עם בנו סמואל (ראו להלן). ידועים לנו ממנו כעשרים פיוטים, כמה מהם נקלטו במחזור ארם צובא.

=="עת שערי רצון להיפתח"==

פיוטו הידוע ביותר הוא פיוט העקידה "עת שערי רצון להפתח", שזכה לתפוצה עצומה ונכנס לכל מנהגי יהדות ספרד ויהדות ארצות האסלאם. הפיוט נאמר על ידי יהודי עדות הספרדים ועדות המזרח בתפילת ראש השנה, לפני תקיעות השופר שבין תפילת שחרית לתפילת המוסף. הפיוט מספר את סיפור העקידה בהרחבה רבה, תוך עשיית שימוש במדרשי חז"ל הרבים שנכתבו אודותיה. יש קהילות הנוהגות לאמרו גם בתפילת נעילה של יום הכיפורים, ויש אף הנוהגות לאמרו עבור יולדת במהלך הלידה. האותיות הראשונות בכל מחרוזת בפיוט יוצרות אקרוסטיכון של שם המחבר: "עבאש יהודה שמואל".

יש האומרים שייתכן ויהודה בן-שמואל אבן-עבאס כתב את הפיוט בעקבות טרגדיה אישית שפקדה אותו: בנו סמואל אלמוגרבי (שמואל) התאסלם באזריביג'אן בשנת 1163, ולימים אף כתב ספר שנקרא "אפחאם אל-יהוד" ("השתקת היהודים"), שבו הוא מנסה להפריך ולערער טענות בסיסיות של חכמי היהדות. לא ידוע בוודאות האם הבן התאסלם עוד בימי חייו של אביו או רק לאחר מותו. יש הסוברים שהתאסלם עוד בימי חייו של אביו ואולי צערו זה של האב משוקע בתוך פיוט העקידה, הרווי כאב. 

בכל מקרה סמואל עצמו מספר כי שלח מכתב לאביו אל העיר חלב, ופירט בו טענות וחלומות - בהן ראה מסרים משמים להמיר את דתו לאסלאם, שבדיעבד גרמו לו להתאסלם. כתוצאה מההתכתבות נפגשו האב והבן בעיר מוסול, ולפי מה שתיאר סמואל, אביו נפטר במוסול זמן קצר לאחר הפגישה כתוצאה ממחלה.

==קישורים חיצוניים==
* 
* 
* [http://old.piyut.org.il/articles/533.html ר' יהודה בן שמואל עבאס] באתר הזמנה לפיוט
* 
* 
* 
* סמואל אלמוגרבי, [https://ar.wikisource.org/wiki/%D8%A8%D8%B0%D9%84_%D8%A7%D9%84%D9%85%D8%AC%D9%87%D9%88%D8%AF_%D9%81%D9%8A_%D8%A5%D9%81%D8%AD%D8%A7%D9%85_%D8%A7%D9%84%D9%8A%D9%87%D9%88%D8%AF אפחאם אל יהוד] באתר: ויקיטקסט בערבית 

==הערות שוליים==

קטגוריה:משוררים יהודים מרוקאים
קטגוריה:משוררים יהודים עיראקים
קטגוריה:משוררים יהודים בימי הביניים
קטגוריה:רבני ארם צובא
קטגוריה:פאס: רבנים
קטגוריה:רבנים: ראשונים
גרדנר פוקס

גרדנר פרנסיס קופר פוקס (באנגלית: Gardner Francis Cooper Fox; 20 במאי 1911 - 24 בדצמבר 1986) היה כותב קומיקס אמריקני שידוע בעקבות יצירותיו הרבות עבור חברת DC קומיקס.

==ביוגרפיה==
גרדנר גדל והתחנך בברוקלין, ניו יורק, כאשר מגיל צעיר הושפע מכותבי מדע בדיוני כאדגר רייס בורוז, הארולד לם וטלבוט מונדי. קיבל רישיון לעיסוק בעריכת דין ב-1935, אך בשל מצוקות השפל הגדול החל לכתוב קומיקס עבור חברת DC קומיקס. הוא גם תרם לעיתים למגזינים מז'אנר הספרות הזולה של שנות ה-30 ושנות ה-40 של המאה ה-20. הוא שילב ברצועות הקומיקס התייחסויות היסטוריות, מדעיות ומיתולוגיות רבות. כך למשל, בסיפורי האטום, גרדנר עסק במרד ההונגרי, המרוץ לחלל, מיתולוגיה נורדית ונומיסמטיקה. כתב נובלות גרפיות וסיפורים תחת שמות ספרותיים מגוונים.

פוקס עזב את חברת DC בשנת 1968 והמשיך לכתוב סיפורים מז'אנרים כדוגמת חרבות וכשפים, פנטזיה, רומנים, פשע, מערבונים וספרות היסטורית. עם תחילת שנות ה-70 כתב בקצרה עבור חברת מארוול קומיקס.

דמותו של הגרין לנטרן גאי גרדנר קרויה על שמו. בשנת 1998 הוענק לו פרס הארווי לאחר מותו והוא הונצח בהיכל התהילה של הקומיקס ע"ש ג'ק קירבי. כשנה לאחר מכן הונצח בהיכל התהילה של פרס אייזנר.

== קישורים חיצוניים ==

* [http://comicbookdb.com/creator.php?ID=298 גרדנר פוקס], במסד הנתונים Comic Books DB 
* 

קטגוריה:ערכים שבהם תבנית בריטניקה אינה מתאימה
קטגוריה:ניו יורק: אישים
קטגוריה:קומיקסאים אמריקאים
קטגוריה:בוגרי אוניברסיטת סנט ג'ון בניו יורק
קטגוריה:אמריקאים שנולדו ב-1911
קטגוריה:אמריקאים שנפטרו ב-1986
איך סטארבקס הצילה את חיי

איך סטארבקס הצילה את חיי: בן טובים לומד לחיות כמו כולם (במקור: How Starbucks Saved My Life: A Son of Privilege Learns to Live Like Everyone Else) הוא ספר זיכרונות מאת מייקל גייטס גיל המתעד את מסעו ממעמד גבוה כבכיר בחברת הפרסום J. Walter Thompson לבריסטה בסטארבקס. טום הנקס שקל להפיק סרט קולנוע מהספר, והבמאי גאס ואן סנט היה גם הוא במגעים לביים. גיל הוא בנו של כתב הניו יורקר המפורסם ברנדן גיל, ואחיו של צ'ארלס גיל, מחבר הספר The Boozer Challenge מ-1989.

==על הספר==
בגיל חמישים, למייקס גייטס גיל היה הכל: אחוזה בפרברים, אישה וילדים אוהבים, משכורת בעלת שש ספרות והשכלה של ליגת הקיסוס. אולם בתוך שנים ספורות, הוא איבד את עבודתו, התגרש ואובחן שיש לו גידול מוחי. ללא כסף או ביטוח בריאות, הוא התקבל לעבודה בסטארבקס ועבר מארוחות צהריים יקרות לקרצוף שירותים, מלקבל שירות ללשרת.

לאחר זמן הוא מתוודע למורה שמראה לו איך נראים באמת החיים הטובים. נראה שלשניים אין דבר במשותף. היא אפרו-אמריקאית צעירה, בתו של מכור לסמים. הוא רגיל להיות הבוס אבל נמצא תחתיה עכשיו. בפעם הראשונה בחייו הוא חווה את חיי המיעוט המנסה בכוח לשרוד בעבודה חדשה ומאתגרת. הוא לומד את הערך של עבודה קשה והשפלה, וכמו כן את המשמעות האמיתית של כיבוד אדם אחר. 

מאחורי הקלעים של אחד מהעסקים הכי מסקרנים באמריקה, נולדת חברות מעוררת השראה, ותודות למדריכה הלא רגילה שלו, מייקל גיל חווה לבסוף תחושת ערך עצמי ואושר שמעולם לא הכיר.

==הערות שוליים==

קטגוריה:ספרי 2007
קטגוריה:ספרי עיון אמריקאיים
קטגוריה:ספרי זיכרונות
פיצ'פורק

פיצ'פורק (באנגלית: Pitchfork, "קלשון") הוא גוף חדשות אינטרנטי יומי המוקדש לביקורות וחדשות מוזיקה לצד ראיונות ותוכן נוסף מעולם המוזיקה. הוא מתרכז בעיקר במוזיקה עצמאית עם דגש על אינדי רוק, אך תחום הסיקור שלו מקיף שלל סגנונות מוזיקליים.

האתר, אשר נוסד ב-1995, מתרכז במוזיקה חדשה, אבל מסקר ומבקר גם הוצאות מחודשות של אלבומים ומהדורות מיוחדות. האתר מפרסם רשימות מיוחדות דוגמת "האלבומים הטובים ביותר משנות ה-70" או "השירים הטובים ביותר משנות ה-60", לצד רשימות שנתיות של הסינגלים והאלבומים הטובים ביותר של השנה, בכל שנה מאז 1999.

==היסטוריה==
בסוף 1995, ריאן שריבר, אז בוגר תיכון טרי, יצר את פיצ'פורק במיניאפוליס שבמינסוטה, בהשפעת פאנזינים מקומיים ותחנת הרדיו של אוניברסיטת מינסוטה, KUOM. שרייבר, שהיה ללא ניסיון קודם בכתיבה, תכנן ליצור מסד נתונים אינטרנטי שמתעדכן באופן תדיר, בנושא מוזיקה עצמאית.

בהתחלה האתר נקרא "Turntable" ועודכן מדי חודש בראיונות ובביקורות. במאי 1996 האתר עבר להתעדכן באופן יומי ושמו שונה לפיצ'פורק, רפרנס לקעקוע של הדמות טוני מונטנה בסרט "פני צלקת".

בתחילת 1999, שרייבר העביר את פיצ'פורק ממיניאפוליס לשיקגו. באותה תקופה האתר כבר התפתח ועודכן מדי יום בלפחות 4 ביקורות אלבומם חדשים, לצד ראיונות, טורים, ופרויקטים מיוחדים. באותה תקופה האתר התחיל לצבור אהדה בעקבות סגנון הכתבה בו, שהיה נטול המוסכמות שאפיינו את העיתונות הכתובה, ובעקבות הסיקור הנרחב שלו סביב מוזיקת שוליים. באוקטובר של אותה שנה, התרחב האתר וכלל גם חדשות יומיות בנושא מוזיקה.

==השפעה==
הדעות שמובעות בפיצ'פורק זכו למעמד תרבותי מיוחד בשנים האחרונות. מגופי מדיה מיינסטרימים נוהגים להתייחס לפיצ'פורק כברומטר של סצנת המוזיקה העצמאית, וציטוטים מביקורות חיוביות בו מובאים לעיתים תכופות בהודעות לעיתונות ועל עטיפות אלבומים.

מספר גופי תקשורת התייחסו לפיצ'פורק כגוף בעל תפקיד משמעותי ב"פריצתם" לתודעה של אומנים דוגמת ארקייד פייר, סופיאן סטיבנס, אינטרפול, Junior Boys, Cold War Kids ואומנים נוספים, אף על פי ששאלת כמות ההשפעה האמיתית של פיצ'פורק על הפופולריות של אומנים אלה ממשיכה להיות שנויה במחלוקת.

==קישורים חיצוניים==

* 

* 
* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אתרי מוזיקה
קטגוריה:אתרי אינטרנט אמריקאיים
נמר (מטוס)

נמר היה מטוס קרב שפותח בתעשייה האווירית לישראל בשלהי שנות ה-80 ותחילת שנות ה-90 כגרסה מודרנית של מטוס הכפיר לשוק הייצוא. על אף שהמטוס נבנה והגיע לאב טיפוס שהוטס , לא היו לו קונים והפיתוח הופסק. מערכות האוויוניקה היו אמורות לנצל את העבודה שנעשתה במסגרת פרויקט הלביא שבוטל, כולל תא טייס "קריסטל" מתקדם ומערכת מכ"ם מתקדמת.

בשנת 1991 פורסם בעיתונות המקצועית שהתעשייה האווירית מפתחת דגם ייצוא של הכפיר שכונה "נמר", המצויד במנוע סנקמה אטאר 9K-50 או GE-Volvo F-404, עקב הגבלות אמריקאיות על מכירת מנועי J79 של חברת ג'נרל אלקטריק. טיפוס-האב הראשון טס לראשונה ב-21 במרץ 1991 , ומחירו עמד על 20 מיליון דולר. לפי הפרסומים הודיעה התעשייה האווירית כי תתחיל בייצור סדרתי לאחר שיתקבלו 80 הזמנות, ובעקבות חוסר התעניינות בחילות אוויר זרים פיתוח הדגם בוטל. אולם למעשה מעולם לא נערך קמפיין מכירות, ולפי פרסומים אחדים הפיתוח הופסק בשל לחץ פוליטי על ממשלת ישראל מצד יצרנים אמריקאים (וגם אירופים) שלא אהבו את הרעיון של יציאת מטוס זול לשוק. התעשייה האווירית מעולם לא אישרה או הכחישה את הדיווחים על פיתוח ה"נמר".

על-מנת להתאימו לצורכי הלקוחות תוכנן ה"נמר" עם שני סוגי מכ"מים לבחירת הלקוחות: אלתא EL/M-2011 למטוס שנועד בעיקר לתקיפת מטרות קרקעיות, והמכ"ם EL/M-2032 אם נועד לשימוש כמטוס קרב. עיצוב המטוס דמה מאוד לכפיר C-7, אולם ניתן היה להבחין בקלות בין השניים, בין היתר על ידי החרטום הארוך יותר של ה"נמר".

==קישורים חיצוניים==

<div class="mw-content-ltr">
*[http://www.flightglobal.com/pdfarchive/view/1991/1991%20-%201043.html First flight for Israel's Nammer fighter], "Flight International", 30 April, 1991
</div>

קטגוריה:ישראל: היסטוריה צבאית
קטגוריה:מטוסי קרב מתוצרת ישראל
קטגוריה:התעשייה האווירית לישראל: מטוסים
קטגוריה:מטוסי קרב סילוניים
קטגוריה:פרויקטים צבאיים שבוטלו
קטגוריה:נמר בתרבות
קטגוריה:ישראל: מיזמים שהוקפאו
שולי יבשת

מדף היבשה (Shelf), מדרון היבשה (Slope) ומפתן היבשה (Rise)]]
שולי היבשת הם האזור של קרקעית האוקיינוס המפריד בין הקרום הימי הדק לקרום היבשתי העבה. שלושת האזורים המובחנים: מדף היבשה, מדרון היבשה (Continental Slope – המדרון שבקצה מדף היבשה הגולש לקרקעית האוקיינוס העמוקה והשטוחה) ומפתן היבשה (Continental Rise – שכבת המשקעים הגולשים במדרון היבשה) קרויים יחד "שולי היבשת". שולי היבשות כוללים כ-28% משטח האוקיינוסים.

המעבר מקרום יבשתי לקרום ימי מתרחש בדרך כלל בחלק החיצוני של שולי היבשת המכונה "מפתן היבשת". מעבר למפתן היבשת משתרע מישור המצולות (abyssal plain), מישור רחב ושטוח המשתרע בעומק שבין 4,000 ל-5,000 מטרים על הקרקעית העמוקה של האוקיינוס. החלק של הקרום היבשתי שמתחת למים מכונה "מדף היבשת", והוא מסתיים בחדות ב"מדרון היבשת", שבתורו מסתיים ב"מרגלות המדרון". החלק של הקרום היבשתי המשתרע מתחת למים מהווה כ-20% מהקרום היבשתי.

הקצה של שולי היבשת הוא אחד הקריטריונים לגבול של תביעה בינלאומית מוכרת של מדינות למשאבים תת-ימיים בהגדרה של המונח מדף היבשת בחוק הים (United Nations Convention on the Law of the Sea), אם כי ההגדרה המשפטית של האו"ם למדף יבשת עשויה להתרחב מעבר למדף היבשת בהגדרתו הגאומורפולוגית ולהפך.

==סוגי שולי היבשת==
על פי המבנה הגאולוגי ותפקיד שולי היבשת בטקטוניקת הלוחות ניתן לסווג את שולי היבשת לפעילים או לסבילים.
שולי יבשת פעילים
שולי יבשת סבילים
*שולי יבשת סבילים – מתאפיינים בכך שאינם סמוכים ישירות לגבול שבין הלוחות הטקטוניים ולא מתחוללים בהם תהליכים טקטוניים פעילים. שוליים אלו נוצרים כתוצאה מהתארכות והצטברות משקע (גאולוגיה)ים. מדף היבשת בשולי יבשת סבילים יכול להשתרע לרוחב של כמה מאות קילומטרים ולאורך של כמה אלפי קילומטרים. בתנאי אקלים מתאימים נוצרים על מדף היבשת מסוג זה שוניות דוגמת שונית המחסום הגדולה מול חופה המזרחי של אוסטרליה. דוגמאות נוספות לשולי יבשת סבילים כוללות את החוף המזרחי של אמריקה הצפונית והדרומית, החוף האטלנטי של אירופה ואפריקה וכן החופים הדרומיים והמערביים של יבשת אוסטרליה.
*שולי יבשת פעילים שוכנים ישירות על הגבול שבין הלוחות הפעילים, בעיקר בשקעים אוקייניים מעל אזור הפחתה, והם גם מושפעים מהעתקי חילוף. רעידות אדמה והתפרצויות געשיות הם תופעות נפוצות. שולי יבשת פעילים מתאפיינים במדף יבשת צר או שהוא לא קיים, ובמדרון תלול לעומק רב. לעיתים קרובות צמודה שושלת של הרי געש לשולי יבשת פעילים. דוגמאות לשולי יבשת פעילים כוללות את החופים המערביים של אמריקה הצפונית והדרומית והחוף המזרחי של אסיה.

תפוצת שולי יבשת סבילים

==קישורים חיצוניים==

* 

==הערות שוליים==

קטגוריה:אוקיינוגרפיה
ספרי Eyewitness

ספרי Eyewitness (באנגלית: Eyewitness Books) הם סדרה של ספרי עיון המיועדת לילדים ולבני נוער, שהחלה לצאת לאור באנגליה בהוצאת דורלינג קינדרסלי ב-1988. לסדרה יש כיום מעל מאה כותרים במגוון נושאים, כגון דינוזאורים, יהדות, מצרים העתיקה, נשק ושריון, דגלים, כימיה, מוזיקה, מערכת השמש, קולנוע וויליאם שייקספיר. לפי נתוני ההוצאה, מעל 50 מיליון עותקים נמכרו ב-36 שפות.

הספרים מבוססים על הפילוסופיה ש-"תמונה אחת שווה אלף מילים" ובולטים בתמונות הרבות והתרשימים המפורטים הנכללים בהם. עושר האיורים, רבים מהם לקוחים מאוספי מוזיאונים וצרובים על רקע לבן, מקנה תחושה של ביקור במוזיאון. האיורים כוללים גם הסברים לצידם.

מייקל קארט תיאר את הסדרה בעיתון Booklist: 

חלק מהספרים יוצאים במארזים מיוחדים הכוללים בנוסף לספר הראשי גם תקליטור CD עם התמונות במדיה דיגיטלית, כרזה אינפורמטיבית לתלייה על הקיר, ספרי פעילות ואף דגמים להרכבה.

חלק מהספרים הפכו מאוחר יותר לסדרת טלוויזיה שנקראה בישראל "טבע עולמי".

==מדריכי Eyewitness==
מדריך Eyewitness בעברית על העיר [[פריז]]
מדריכי Eyewitness הם סדרה של מדריכי טיולים, שהחלה לצאת בתחילת שנות ה-90. המרכיב העיקרי במדריך הוא תצלומים ואיורים, והטקסט נלווה אליהם ומסביר אותם. המידע מסודר לפי חלוקה לאזורים. מרכיב ייחודי לסדרה זו הוא דפי Street-by-Street, המציגים מפה תלת-ממדית של אזור קטן, עם מסלול לטיול רגלי בן שעה או שתיים באזור זה.

הסדרה מתורגמת לשפות אחדות, ואחדים מספריה תורגמו לעברית ויוצאים לאור בהוצאת שטיינהרט-קציר.

==קישורים חיצוניים==
* 
==הערות שוליים==

קטגוריה:סדרות ספרים
קטגוריה:ספרי ילדים ונוער
Eyewitness
אווז עורבני

אווז עורבני (שם מדעי: Anseranas semipalmata) הוא מין יחיד בסוגו והיחיד ששרד ממשפחתו שבסדרת האווזאים. נפוץ באגמים, ביצות וחופים בצפון אוסטרליה ובגינאה החדשה. האווז אינו נמצא בסכנה אך החל להיעלם מכמה אזורים באוסטרליה. הוא נחשב כעת חיה מוגנת במדינה, לאחר שבעבר ניצודו רבים מבני מינו על ידי האבוריג'ינים.

== מאפיינים ==
למרות שהוא קרוי אווז, הוא לא משתייך למשפחת הברווזיים אלא למשפחה אחרת - אווזים עורבניים - בה כל שאר המינים נכחדו. המינים הקרובים אליו ביותר הם הקמיקיים בדרום אמריקה.

לאווז נוצות שחורות-לבנות ורגליים צהובות. יש לו שטח עור חשוף ורוד על הפנים ומקור ורוד וארוך, בעל בליטה מעוקלת ייחודית. לראשו כרבולת שחורה. אורכו 75-90 ס"מ, מוטת כנפיו 125-185 ס"מ ומשקלו 2.8 ק"ג בממוצע. הנקבות מעט יותר קטנות מהזכרים אך דומות להם במראה. הצעירים בעלי פלומה אפורה-לבנה ועור הפנים החשוף שלהם אפור ולא ורוד. 

אווז זה חי בלהקות ומקנן על הקרקע. הנקבה מטילה 5-14 ביצים בממוצע. הוא אינו מונוגמי כמיני אווזים אחרים, והזכר מזדווג עם נקבות רבות. משערים, שתופעה זו מקטינה את הסיכון שהאפרוחים ייטרפו על ידי תנינים, נחשים, שחפים ועופות אחרים.

== גלריה ==
<gallery>
Magpie Goose taking off.jpg|אווז עורבני במעוף
Magpie Goose (Anseranas semipalmata) - Flickr - Lip Kee (2).jpg
Magpie Goose - East Point.jpg
Anseranas semipalmata -Edithvale Wetlands, Melbourne, Victoria, Australia -two-8.jpg
Anseranas semipalmata MHNT.ZOO.2010.11.13.8.jpg |Museum specimen
</gallery>

==ראו גם==
* אווזאים
* פאונה של אוסטרליה

==קישורים חיצוניים==

* 

== הערות שוליים ==

קטגוריה:טקסונים שתוארו בידי ג'ון לאת'אם
קטגוריה:אווזאים
קטגוריה:עופות יחידים בסוגם
קטגוריה:מינים יחידים במשפחתם
קטגוריה:אוסטרליה: עופות
קטגוריה:בעלי חיים שתוארו ב-1798
ליתרונקס

ליתרונקס (שם מדעי: Lythronax) הוא סוג של דינוזאור תרופוד טורף ממשפחת הטירנוזאוריים שחי בקרטיקון, כ-80 מיליון שנה לפני זמננו, במרכז אמריקה הצפונית. פירוש שמו: "מלך הזוועות". מאובניו נתגלו ב-2009 אך הוא הוכרז כסוג חדש של דינוזאור רק ב-2013.

הליתרונקס היה טירנוזאור בינוני, אורכו הוערך כנע בין 7.3 ל- מטר וגובהו 2.4 מטרים. לשם השוואה, אורכו של טירנוזאורוס רקס היה 12.3–13 מטרים. משקלו היה . עיניו היו ממוקמות יחסית בחזית הראש, דבר שהקנה לו ראיית עומק ואפשרות להערכת מרחקים, תכונה חיונית עבור טורף. הגולגולת של ליתרונקס עוצבה "כדי לתפוס משהו, לנער אותו עד מוות ואז לקרוע אותו לגזרים". מכאן נובע שמו "מלך הזוועות של הדרום-מערב". הליתרונקס היה ככל הנראה קרוב משפחה קדום של הטירנוזאורוס רקס.

מאובניו של ליתרוניקס נחפרו עוד ב-2009 בתצורת ואוויפ (Wahweap Formation) בתחומי המונומנט הלאומי גרנד סטרקייס-אסקלנטה שביוטה, אך רק לאחר בחינה מעמיקה שנמשכה ארבע שנים התברר שמדובר בסוג חדש של דינוזאור טירנוזאורי. כרגע ידוע רק מין יחיד בסוג, Lythronax argestes.

== קישורים חיצוניים ==

שחזור
* המאמר בו סווג ותואר הליתרונקס
* 
* 

==הערות שוליים==

קטגוריה:טירנוזאוריים
קטגוריה:דינוזאורים שחיו בקרטיקון עליון באמריקה הצפונית
קטגוריה:טקסונים שתוארו בידי פיליפ קורי
קטגוריה:טקסונים שתוארו בידי סקוט ד. סאמפסון
קטגוריה:מאובני טקסונים שתוארו ב-2013
Clavelitos

Clavelitos (ציפורנים, פרחי ציפורן) הוא שיר שנכתב בידי הספרדים חנרו מונראל (Genaro Monreal) - מילים, ופדריקו גלינדו (Federico Galindo) - לחן, ב-1949.
השיר הפך להיות חלק מהמורשת התרבותית הספרדית, ופופולרי בקרב הטונות האוניברסיטאיות - מקהלות סטודנטים הפועלות כמסדרים עם סמלים ומסורות המועברים בירושה לאורך שנים בפקולטות שונות בספרד ואף מחוצה לה.

מקובל בנוסף לבצעו באירועים רשמיים של האוניברסיטאות, ועם סיום טקס הענקת פרס סרוונטס - הפרס היוקרתי ביותר בתחום הספרות הספרדית.

השיר זכה לביצועים רבים, בין המוכרים בעולם הוא זה של חוזליטו.

פרח הציפורן נחשב לפרח הלאומי של ספרד.

== קישורים חיצוניים ==
* 

קטגוריה:שירים בספרדית
קטגוריה:שירי 1949
תואר כבוד

[[מרטין גילברט (במרכז) בטקס קבלת תואר דוקטור לשם כבוד באוניברסיטת בן-גוריון בנגב]]
תואר לשם כבוד הוא תואר המוענק לאדם או לארגון כהוקרה על פעילותו או מעלותיו.

לעיתים כולל התואר שם זהה או דומה לתואר הכולל סמכות ואחריות רשמיים, אך האדם לו מוענק תואר הכבוד לא נושא בחובות כלשהן, מלבד החובות הטקסיות הנלוות לתואר זה.

תוארי כבוד מוענקים במסגרת מגוון תחומים, כגון תארים אקדמיים (למשל דוקטור לשם כבוד), תארים צבאיים, תוארי הוקרה לאומיים (למשל גיבור הפדרציה הרוסית), תוארי הוקרה מוניציפליים (למשל יקיר העיר תל אביב-יפו), תוארי אצולה או חברות במסדרים (כגון דוכס, אביר), תוארי הערכה והצטיינות בתחומי עיסוק שונים (כגון תואר אמן העם) ועוד.

קיימים תוארי כבוד שניתן לרכוש באמצעים כספיים, דבר שעשוי ליצור הונאות שונות בתהליך קבלתם.

==קישורים חיצוניים==

קטגוריה:תארים
בית הכנסת בשידלוב

בית הכנסת בשידלוב (בפולנית: Synagoga w Szydłowie) היה בית כנסת אורתודוקסי בשידלוב, בפולין קטן. הבניין שוכן ברחוב טרגובה 3.
הוא בית הכנסת העתיק ביותר באזור קיילצה (וויבודות סביינטוקז'ס'ייה) ואחר העתיקים בפולין.

הוא נבנה בשנים 1564-1534 ככל הנראה במקום בית כנסת קודם. הבניין היה מבוצר, עם עמודי תמך כבדים מכל צדדיו, ועם שינות על גגו השטוח. סגנון הבנייה התאפיין ביסודות של רנסאנס מוקדם. קירותיו עוטרו בציורי קיר בארוקיים.
הבניין עבר שיפוץ יסודי באמצע המאה ה-19, בשנים 1847–1863. 
צמוד לבית הכנסת בניין שחציו עשוי עץ וחציו לבנים שימש לעזרת הנשים.

בית הכנסת ניזוק בשנת 1939 כששידלוב נכבשה על ידי גרמניה הנאצית. בכל זאת הוא שרד ושימש לנאצים כמחסן לנשק ומזון.
בית הכנסת בשידלוב, ארון קודש
אחרי המלחמה בימי השלטון הקומוניסטי בפולין הבניין שימש לזמן קצר כבית קולנוע אך ננטש בגלל מצבו התחזוקתי הירוד.
בשנות ה-1960 עבר שיפוץ והפך למרכז תרבות וספרייה של היישוב. הספרייה הייתה ממוקמת בקומה העליונה של עזרת הנשים, בעוד מרכז התרבות התמקם בבניין הראשי, בקומת קרקע. 
בימי השלטון הדמוקרטי המחודש בפולין, בשנת 1995 נסגרה הספרייה בגלל קיצוצים בתקציב. כל הבניין ובמיוחד הגג שהדליף מי גשם, נזקק לשיפוצים. העבודות גרמו לשינויים במראה הבניין אך בפנים הוא נשאר כפי שהיה. בולט בתוכו ארון הקודש שנבנה בזמנו בתוך הקיר. 

המרשם הרשמי של הבניינים החשובים בממלכת פולין שנערך בימי המשטר הצארי הרוסי בשנים 1844–1845 על ידי קז'ימייז' סטרונצ'ינסקי, מתאר את בית הכנסת של שידלוב כאחד הבניינים הבולטים מבחינה אדריכלית בארץ זו.

==ראו גם==
* יהדות שידלוב

==לקריאה נוספת==
* Samuel Gruber and Phyllis Myers - Survey of Historic Jewish Monuments in Poland- Report to the Presidents Commission for the Preservation of America's Heritage Abroad, Jewish Heritage Council World Monuments Fund, Nov. 1995, p. 46
*Maria and Kazimierz Piechotka - Heaven's Gates; Wooden synagogues in the Territories of the Former Polish-Lithuanian Commonwealth,, Wydawnictwo Krupski i S-ka, Warsaw, 2004, p. 174

==קישורים חיצוניים==

* [https://sztetl.org.pl/en/towns/s/700-szydlow/112-synagogues-prayer-houses-and-others/89180-synagoga-przy-ul-targowej בית הכנסת בשידלוב] באתר השטעטל הווירטואלי 

קטגוריה:מבנים ששימשו כבתי כנסת
שידלוב
מנטה (דג)

מַנְטָה (שם מדעי: Manta), מנטה רֶיי (Manta ray) או חתול ים הוא שם כולל למספר מינים בסוג כנפתן של דגי סחוס ממשפחת הטחניים. המנטות הן דגים גדולים ושחורים הנעים במים בתנועת "מעוף" וניזונים מפלנקטון. קבוצה זו נמנית עם הגדולים שבבטאים (דגים שטוחים בעלי "כנפיים", איתן הדגים שוחים בלי מאמץ ובדרך כלל מתחפרים על הקרקעית).

== מאפיינים ==
המנטות הן בעלות המוח הגדול ביותר (ביחס לגודל הגוף) בקרב כל הדגים. גודל פה המנטה הוא בערך שליש מרוחב גופה, ומידותיה עשויות להגיע לשניים וחצי מטרים. הן יכולות להגיע לאורך של עד 7 מטר אצל המנטה הענק<nowiki/>ית (עם מוטת כנפיים באורך דומה) ולמשקל של יותר מ-1,350 ק"ג.

שלא כמו קרוביהן הקטנים, המנטות אינן שוחות צמוד לקרקעית אלא באוקיינוס הפתוח וניזונות מפלנקטון, מסרטנונים ומביצי דגים. איסוף המזון מתבצע באמצעות המסננות שבצדי פניהן לתוך פיהן המלא במזיפות, שנמצא בצד התחתון של גופן.

המנטות חברתיות וניתן לראות אותן בקבוצות של כמה מאות משתפות פעולה באכילת פלנקטון; הן מסתדרות בשורה ארוכה ושוחות במהירות במעגלים עד שנוצרות מתחת לפני המים מערבולות וכך קל להן לשאוב את הפלנקטון.

אחת התופעות שנצפו אצל המנטות היא המחול הימי כשעשרות אלפי מנטות נאספות יחד ונעות במעין ריקוד ואף קופצות באוויר, אל מחוץ למים. לא נמצא, עדיין, הסבר לתופעה הזו.<ref></ref>

בעבר הן היו נפוצות הרבה יותר אך כיום המנטות מוגדרות על ידי IUCN כמין פגיע עקב דיג יתר המפחית את מזונן, דיג באמצעות רשתות שבהן הן נתקעות, מסתבכות ומתות וכן עקב ציד למטרות רפואה סינית.

==מינים==
בקבוצה זו 2 מינים חיים ועוד מין אחד שכבר נכחד:
* מנטת השונית (Manta alfredi)
* מנטה ענקית (Manta birostris)
*Manta hynei - נכחד. מין זה היה קיים במשך תקופת הפליוקן.

==ראו גם==
* בטאים
* טריגוניים

==קישורים חיצוניים==

* 

==הערות שוליים==

__NOTOC__

קטגוריה:טקסונים שתוארו בידי אדוארד נתניאל בנקרופט
קטגוריה:טחניים
קטגוריה:בעלי חיים שתוארו ב-1829
קטגוריה:שמות עממיים של דגים
יצחק רלב"ג

הרב יצחק רלב"ג (נולד בשנת 1944) הוא מ"מ הרב הראשי לישראל,<ref></ref> וחבר במועצת הרבנות הראשית. משמש כמ"מ תחום הנישואין בעיר ירושלים. לשעבר יו"ר המועצה הדתית בירושלים. 

==ביוגרפיה==
נולד בירושלים, בנם של אליעזר דן וחיה רלב"ג. באמצע שנות ה-60 נישא להדסה רלב"ג.

שימש במשך שנים כיו"ר המועצה הדתית בירושלים. 

בשנת 1999 דחה את כינוסה של המועצה הדתית על מנת למנוע מנציגי מרצ והתנועה ליהדות מתקדמת להשתתף בדיוניה. בעקבות זאת הטיל עליו בית המשפט קנס כספי. במהלך הפגנת החרדים נגד בית המשפט העליון פוזרו בקרב ציבור המפגינים שקים לאיסוף כסף קטן, והציבור התבקש לתרום מטבעות של 10 אגורות או חצי שקל למימון הקנס. הקנס היה אמור להינתן במטבעות של כסף קטן כאות מחאה.

בשנת 2000 פרש מתפקידו. לאחר פטירת הרב שלום משאש מונה לממלא מקום רב העיר ירושלים לעניין נישואין.

בשנת תשס"ב התמנה כחבר מועצת הרבנות הראשית לישראל, תפקיד בו הוא משמש עד היום, לאחר שנבחר שוב בשנת תשס"ח ובשנת תשע"ד.

ההדיר כתבי ראשונים על מסכתות מתלמוד בבלי, יצאו לאור בהוצאת מכון הרי פישל.

במהלך הבחירות לרבנות הראשית (2024) התמנה הרב רלב"ג למ"מ נשיא מועצת הרבנות הראשית לאחר שהסתיימה כהונת הרבנים הראשיים, והרב יעקב רוז'ה שהתמנה לממלא מקום נשיא המועצת, התפטר בעקבות סירובו לשקול מינוי נשים לאספה הבוחרת את הרבנים הראשיים כפי בקשת בג"ץ<ref></ref>.

==משפחתו==
*בתו ציפורה נשואה לרב דוד לאו, הרב הראשי לישראל ולשעבר רב העיר מודיעין. 
*בנו הרב מרדכי הוא דיין וראב"ד בית הדין הרבני האזורי ירושלים. 

*בנו הרב אהרן הוא משיב בישיבת חברון ולשעבר משיב בישיבת דרך חכמה.

אחייניו הם הרב יצחק בן פזי ראש ישיבת עפולה, ופרופסור חנוך בן פזי
==קישורים חיצוניים==
* 

== הערות שוליים ==

קטגוריה:חרדים ישראלים
קטגוריה:משפחת רלב"ג
קטגוריה:משפחת יצחק אפשטיין
קטגוריה:חברי מועצת הרבנות הראשית
קטגוריה:ירושלים: רבני שכונות
קטגוריה:ראשי מועצות דתיות בישראל
קטגוריה:מהדירי ספרות תורנית
קטגוריה:ישראלים שנולדו ב-1944
למורים (על-משפחה)

למורים (שם מדעי: Lemuroidea) היא על-משפחה של פרימטים קטנים הנפוצים רק באי מדגסקר, שליד חופי אפריקה.
הם יותר קטנים מרוב הקופים, יש להם עיניים גדולות יותר, ייתכן שאבותיהם דמויי הגלגו שחיו באפריקה, הגיעו ליבשת לפני 65 מיליון שנה ומאז התפתחו לקבוצות שונות. המין הגדול ביותר מהלמורים היה למור ענק ששקל יותר מגורילה.

הלמורים חיים על העצים ואוכלים מזון מהצומח ומהחי. עקב שהייתם באי מבודד יש להם מעט טורפים טבעיים הכוללים את משפחת טורפי מדגסקר ובראשם הפוסה, עקב מדגסקר ואיה זרונית מדגסקרית.

==מיון==
ישנם קרוב ל-50 מיני למורים המתחלקים ל-5 משפחות ועוד 3 שנכחדו.
* על-משפחה למורים (Lemuroidea)
** משפחה למוריים (Lemuridae)
**** סוג ומין יחיד למור זנב-טבעת או למור קטה (Lemur catta)
**** סוג למור עדין (Hapalemur)
**** סוג למור צווארון (Varecia)
**** סוג למור (Eulemur)
**** סוג ומין יחיד למור במבוק ענק (Prolemur simus)
** משפחה למורי קוף (Archaeolemuridae) - נכחדה
** משפחה למורי ספורט (Lepilemuridae)
**** סוג למור ספורט (Lepilemur)
** משפחה למורי קואלה (Megaladapidae) - נכחדה
** משפחה למורי עצלן (Palaeopropithecidae) - נכחדה
** משפחה דאובנטוניים (Daubentoniidae)
**** סוג ומין יחיד: איי איי - (Daubentonia madagascariensis)
** משפחה אינדריים (Indridae)
**** סוג בו מין יחיד אינדרי (Indri indri)
**** סוג סיפאקה (Propithecus)
**** סוג למור צמרירי (Avahi)
** משפחה למורים צמריים (cheirogaleidae)
*** תת-משפחה Cheirogaleinae
**** סוג בו מין יחיד קיפוף ארך רגליים (Allocebus trichotis)
**** סוג למור מירזה (Mirza)
**** סוג למור עכברי (Microcebus)
**** סוג למור זעיר (Cheirogaleus)
** תת-משפחה Phanerinae
**** סוג למור פאנר (Phaner)

==קישורים חיצוניים==

<gallery mode=packed>
קובץ:Sifaka-de-Verreaux-Propithecus verreauxi.jpg|סיפאקה שחורת-מצח
קובץ:Lemur (35888103443).jpg|למורי קטה
קובץ:Red-ruffed Lemur (15621768631).jpg|למור צווארון אדום
קובץ:Phaner pallescens 1985.JPG|Phaner pallescens
קובץ:Aye-aye (Daubentonia madagascariensis) 3.jpg|אי אי
</gallery>

קטגוריה:בעלי חיים שתוארו ב-1821
קטגוריה:טקסונים שתוארו בידי ג'ון אדוארד גריי
*
מקס אולארצ'יק

מקס אולארצ'יק (נולד ב-8 בספטמבר 1987) הוא מוזיקאי, שחקן ומדבב ישראלי.

==ביוגרפיה==
אולארצ'יק הוא בנם של הזמר אלון אולארצ'יק ודיאנה, במאית ומורה לאנגלית. סבו מצד אביו היה המוזיקאי אדוארד אולארצ'יק. 

הבכורה הטלוויזיונית הראשונה של אולארצ'יק הייתה בשנת 2004 כאשר שיחק בתפקיד רוני קמפיאנו בסדרת הטלוויזיה "אדומות" בערוץ הילדים. 

בשנת 2005 גילם את דמותו של אדם צוקרמן בסדרת הדרמה-הקומית "פיק אפ" בערוץ 10.

בשנת 2008 התארח בסדרת הטלוויזיה ״100 בתנ"ך״ ששודרה בערוץ לוגי, גילם את אלון.

בשנים 2008-2009 השתתף בתוכנית הילדים "א-בה-גא-ד!" ששודרה בערוץ הופ!. 

בשנת 2009 שיחק בסדרת הטלוויזיה "אלכס בעד ונגד" ששודרה בערוץ הילדים, גילם את ירדן. באותה שנה הופיע במופע "מותק של פסטיבל 2".

בשנת 2010 השתתף בפרסומת של ״סלקום״.<ref> </ref> 

בשנים 2011-2012 שיחק בשתי עונות בסדרת הטלוויזיה "אליפים" את משה דינר. 

בשנת 2012 גילם את דמותו של אורי בסרט הקולנוע "בקבוק בים של עזה". 

בשנים 2012-2013 דיבב בסדרת האנימציה "טבע תום".

בשנת 2013 דיבב בסדרת האנימציה "גוליית חברי הענק", וכן תרם את קולו לסדרת האנימציה "גרוג'בנד" ששודרה בערוץ זום. 

מדצמבר 2013 עד פברואר 2014 השתתף בעונה השנייה של תוכנית הדוקו-ריאליטי "גולסטאר" בהוט 3.

מאז 2015 מתגורר בניו יורק ולשעבר בסיסט בלהקת האינדי Big Thief. הלהקה הוציאה עד כה שני אלבומים בלייבל סאדל קריק, ושלושה אלבומים בלייבל 4AD.
בשנת 2019 הייתה הלהקה מועמדת לפרס הגראמי בקטגוריית האלבום האלטרנטיבי הטוב ביותר על אלבומם "U.F.O.F.".

ביוני 2022 ביטלה הלהקה הופעה בישראל בעקבות לחץ מתנועת ה-BDS לחרם.<ref></ref>

בשנת 2024 הלהקה סירבה בשנית להופיע בישראל בעקבות תמיכה ב-BDS, וכתוצאה מכך, עזב אולארצ'יק את הלהקה.

==קישורים חיצוניים==

* 
* 
* 
* 
* 

==הערות שוליים==

קטגוריה:שחקני קולנוע וטלוויזיה ישראלים
קטגוריה:מדבבים ישראלים
קטגוריה:מוזיקאים ישראלים
קטגוריה:בסיסטים ישראלים
קטגוריה:משתתפי מותק של פסטיבל
קטגוריה:משתתפי גולסטאר
קטגוריה:דוגמנים ישראלים
קטגוריה:מהגרים מישראל לארצות הברית
קטגוריה:משפחת אולארצ'יק
קטגוריה:ישראלים שנולדו ב-1987
ב.מ.וו S1000RR

S1000RR ב[[תערוכת הרכב של פריז בשנת 2011]]
ב.מ.וו S1000RR הוא אופנוע ספורט של חברת BMW שייצורו החל ב-2009. הוא הוצג לראשונה במינכן בשנת 2008, והוא מונע על ידי מנוע בנפח 999 סמ"ק. עם הצגתו הוא התחרה באליפות הסופרבייק העולמית.

בשנת 2009 ייצרה ב.מ.וו 1,000 יחידות של S1000RR כדי לעמוד בדרישות המינימום להשתתפות באליפות הסופרבייק, ושנה אחר כך הוגדל הייצור באופן משמעותי. האופנוע כולל מערכת ABS סטנדרטית עם אופציה למערכת בקרת משיכה (TCS). לאופנוע משקל רטוב (משקל עצמי כולל דלק ושמן) של 207.7 קילוגרם, והוא מייצר 193 כ"ס ב-13,000 סל"ד. ה-S1000RR מגיע למהירות מרבית של 305 קילומטר לשעה.

==אופנוע מרוץ==
האופנוע ששימש למירוץ אליפות העולם נבדל מאופנוע הכביש במספר דרכים. המנוע שלו מכויל ליחס דחיסה של 14.0:1 בהשוואה ל-13.0:1, והוא מספק 200 כ"ס ב-14,000 סל"ד בהשוואה ל-193 כ"ס ב-13,000 סל"ד. עד לשנת 2012 היו לו צמיגים קדמיים 16.5 אינץ' ואחוריים 16 אינץ' (משנת 2013 - צמיגי 17 אינץ' הפכו לחובה). ההבדל המשמעותי ביותר הוא משקל האופנוע, 162 ק"ג לעומת 207.7 ק"ג בדגם הכביש.

==קריאה לתיקון==
בשנת 2012 קראה ב.מ.וו לכל בעלי האופנועים שיוצרו בין 1 בספטמבר 2011 עד ל-10 באפריל 2012 להגיע למוסך לצורך תיקון. הסיבה לקריאה הייתה בעיה עם הברגים המאבטחים את הטלטלים (מוטות החיבור) לגל ארכובה, והיה חשש שהם יכולים להשתחרר בזמן רכיבה מהירה.

==נתונים טכניים==
{| class="wikitable"
|-
! דגם !! ב.מ.וו S1000RR
|-
| שנה || 2009 -
|-
| מנוע || 4 פעימות, 4 צילינדרים רוחבי, קירור נוזלי
|-
| נפח || 1000 סמ"ק
|-
| הספק || 193 כ"ס ב-13,000 סל"ד
|-
| קוטר קדח/מהלך בוכנה || 49.7/80 מ"מ
|-
| יחס דחיסה || 13.0:1
|-
| הילוכים || 6
|-
| אורך || 2,056 מ"מ
|-
| משקל || 207.7 ק"ג
|-
| מכל דלק || 17.5 ליטר
|-
| בסיס גלגלים || 1,432 מ"מ
|-
| גובה מושב || 820 מ"מ
|-
| צמיג קדמי || 120/70-17
|-
| צמיג אחורי || 190/55-17
|-
| בלם קדמי || דיסק כפול 320 מ"מ
|-
| בלם אחורי || דיסק בודד 220 מ"מ
|}

== קישורים חיצוניים ==

* [https://web.archive.org/web/20160912233558/http://www.bmw-motorrad.com/com/en/index.html?content=http%3A%2F%2Fwww.bmw-motorrad.com%2Fcom%2Fen%2Fbike%2Fsportbikes%2Fs1000rr_my2012%2Fs1000rr_mu_overview.html אתר האופנוע הרשמי] באנגלית
קטגוריה:אופנועי ספורט
קטגוריה:כלי רכב שהושקו ב-2009
S1000RR
קטגוריה:כלי רכב גרמניים
שמואל שאול לוי

שמואל שאול לוי (בצרפתית: Sam Levy) (כ"ח באייר תרמ"ד 1884 בפריז – ט"ז באב תשכ"ו 1966 בטרמבליי-לה-גונס ) היה תעשיין צרפתי, וראש הקהל של הקהילה החרדית עדת יראים בפריז.

==ביוגרפיה==
שמואל נולד בפריז בכ"ח באייר תרמ"ד (1884) ילד חמישי לאביו נפתלי לוי, (דור שישי לרבי ידידיה וייל בן הקרבן נתנאל) ואסתר (לבית ווייל).
נישא לשרה-אודט בת יעקב ליאון.

שמואל עמד בראש המפעל הוותיק בצרפת ליצור אוטובוסים Carrosserie Currus. בהמשך חייו הצטרפו לחברה שני בניו איון (יצחק) ופייר (חיים).

בשנת 1936 מונה לכהן כראש הקהל בקהילת עדת יראים בפריז, וכיהן בתפקיד עד יום מותו.

היה ממייסדי ומנהלי בית ספר יבנה בפריז וישיבת חכמי צרפת באקס לה בן.

כיהן כנשיא ה-CRJTF (ארגון המייצג את היהדות הדתית בצרפת).

בתקופה שלאחרי מלחמת העולם השנייה היה ממנהלי ועד ההצלה, ועבד בשיתוף פעולה עם הרב יצחק אייזיק הלוי הרצוג. במסגרת זו השתמש בקשריו הרבים וארגן את הפגישה בין הרב הרצוג לנציג האפיפיור בפריז יוחנן העשרים ושלושה.

בעת הגירת יהודי צפון אפריקה בשנות החמישים והשישים של המאה העשרים, היה פעיל בהקמת מוסדות לקליטתם, ועבד בשיתוף עם הרב חיים יצחק חייקין והרב אליהו מונק.

בשנת 1965 הוענק לו העיטור אביר לגיון הכבוד מטעם ממשלת צרפת.

נפטר בטרמבליי-לה-גונס בט"ז באב תשכ"ו (2 באוגוסט 1966) בגיל 82 ונקבר בבית הקברות מונפרנאס.

==המוסד ע"ש שמואל ואודט לוי ==

בשנת תשי"ב הקים ארגון ללא כוונת רווח ע"ש אשתו שרה שנרצחה יחד עם אמה בשואה בי"ב בתשרי תש"ג באושוויץ. 

הארגון הוציא בין היתר חומשים בצרפתית עם אונקלוס רש"י ופירוש "קול התורה" של הרב אליהו מונק. לאחר פטירתו נקרא הארגון המוסד ע"ש שמואל ואודט לוי.

ספר מפורסם שהמוסד הוציא הוא מילון הארמי-עברי של הרב פרופ' עזרא ציון מלמד. המילון יצא גם במהדורה אנגלית וצרפתית.

==צאצאיו==
בתו אביגיל נשואה לצבי קושלנד - יקיר ירושלים ויו"ר העמותה למען נזקקי ירושלים.

נכדו הרב עזריאל לוי הוא העורך הראשי של התלמוד בבלי בהוצאת עוז והדר.

נכדתו אודט נשואה לרב מישל גוגנהיים, הרב הראשי לפריז, ורב ראשי זמני לצרפת.

==קישורים חיצוניים==

==הערות שוליים==

קטגוריה:מקבלי אות לגיון הכבוד
קטגוריה:יהודים אורתודוקסים צרפתים
קטגוריה:תעשיינים צרפתים
קטגוריה:תעשיינים יהודים
קטגוריה:מנכ"לים צרפתים
קטגוריה:משפחת וייל
קטגוריה:אישים הקבורים בבית הקברות מונפרנאס
קטגוריה:יהודים צרפתים

קטגוריה:צרפתים שנולדו ב-1884
קטגוריה:צרפתים שנפטרו ב-1966
שלושת השודדים

שלושת השודדים (באנגלית: The Three Robbers) הוא ספר ילדים פרי-עטו של הסופר טומי אונגרר אשר יצא לאור בשנת 1962. הספר עובד בשנת 2007 לסרט אנימציה גרמני באורך מלא.

==עלילת הספר==
הספר מספר על שלושה שודדים אשר הטילו אימתם על הכל ללא יוצא מן הכלל: הם הפחידו גברים, נשים וכלבים כאחד. הם נהגו לשדוד נוסעי-כרכרות אגב נסיעתם. ראשית הם זרו פלפל בעיניהם של הסוסים ואילצו את המרכבות לחדול מנסיעתן. אחר כך הם ניפצו את הגלגלים של המרכבות ולבסוף הם סינוורו את הנוסעים על-מנת לשדוד אותם. את הפעולות הללו הם עשו בעזרת שלושה כלי-נשק, כאשר כל אחד מהם היה בבעלותו של שודד אחר: השלב הראשון נעשה בעזרת "אקדחאור", אקדח שכשמו כן הוא אינו פולט קליעים אלא אור. השלב השני נעשה בעזרת "מפוחריף", כלי-נשק המכיל גרגרי פלפל הנתונים במעין "מחסנית". השלב השלישי נעשה באמצעות גרזן בעל מידה גדולה. את השלל שבזזו הם נשאו עימם אל המחבוא. באחד הלילות הכרכרה שהשודדים השתלטו עליה הכילה נוסעת בודדה, טיפאני, ילדה יתומה שהייתה בדרך לדודתה שתוארה בקצרה כ"מרשעת". השודדים לא הטילו עליה אימה כלל, אלא להפך, היא שמחה לראותם. לצערם של השודדים המזל לא שיחק להם הפעם ובמקום שוד הם לקחו את היתומה אל מחבואם הסודי והשכיבוה לישון. בבוקר שלמחרת הבחינה טיפאני בשלל הרב ושאלה אותם מה יעשו בעזרתו. הם נכלמו, זאת משום שטרם חשבו מה יעשו עם סכום העתק שהשיגו. בטוב-לב ורחמנות הם קנו טירה לכל הילדים היתומים שמצאו. מקום מגורים זה היה סיפור הצלחה ואכלס ילדים רבים. השודדים, עקב הדבר הטוב שעשו, הונצחו על ידי שלושה מגדלים.

== מהדורות בעברית ==

* תרגום: מיכל ארצי, עם עובד, 1983
* תרגום: מיכאל דק, צלטנר, 2005

== לקריאה נוספת ==

* "אונגרר טומי. שלושת השודדים. עברית: מיכל ארצי" (מאמר ביקורת), הד הגן, מ"ז: 329-330, 1983

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ספרי 1962
קטגוריה:ספרי ילדים ונוער
טירת הוהנוורפן

מבט לטירה מכיוון מזרח
טירת הוהנוורפן (בגרמנית: Burg Hohenwerfen) היא טירה-אחות של טירת זלצבורג. הטירה ממוקמת מעל העיר וורפן בעמק זאלצך, כ-40 קילומטר מדרום לעיר זלצבורג, אוסטריה.

==היסטוריה==
הביצורים הראשונים בשטח הטירה הם משנת 1075 ו-1078, בתקופת מאבק האינווסטיטורה. הביצורים נבנו על גבעה סלעית בגובה 155 מטרים, בהוראת הארכיבישוף של זלצבורג אשר תמך באפיפיור גרגוריוס השביעי במאבקו בהיינריך הרביעי, קיסר האימפריה הרומית הקדושה, בעניין הזכות למינוי של אנשי הכמורה. מטרת הבניה הייתה להגן על שטחי הנכסים בהם החזיק הארכיבישוף באזור זלצבורג מפני השתלטות עוינת על ידי כוחותיו של היינריך.

במשך השנים שימשה הטירה את אנשי הארכיבישוף לא רק כבסיס צבאי ומקום מקלט, אלא גם כמעון מגורים ואתר נופש. במהלך המאה ה-12 הורחבה הטירה, ובמאה ה-16 בתקופת מרד האיכרים שימשה כעמדת הגנה מפני מהומות כורים ואיכרים שנעו לכיוון העיר זלצבורג. בשנים 1525–1526 ניזוקה הטירה קשות כתוצאה משרפות שהוצתו בתוכה כחלק מן ההתנגשויות במהלך המרד. פרט לכך שימשה הטירה במשך השנים גם כבית כלא בו נכלאו גם אצילים שונים.

בשנת 1838 עברה הטירה לבעלותו של אויגן, הארכידוכס מאוסטריה. בשנת 1931 ניזוקה שוב באורח קשה כתוצאה משרפה שלאחריה עברה תהליך שיפוץ מקיף, נמכרה, ועברה בשנת 1938 לבעלותו של המחוז האדמיניסטרטיבי. בתקופת מלחמת העולם השנייה שימשה הטירה כאתר הדרכה ואימונים של המפלגה הנאצית, ולאחריה ועד שנת 1987 שימשה הטירה כאתר אימונים של המשטרה האוסטרית.

כיום, ולאחר סידרה נוספת של שיפוצים מקיפים, משמשת הטירה כאתר תיירות.

==אזכורים בתרבות==
מבנה הטירה שימש כאתר צילומי החוץ במספר סרטים וסדרות טלוויזיה:
* בסרט הנשרים פשטו עם שחר משנת 1968, משמש המבנה לתיאור "טירת העיט" הנאצית אליה מסתננים כוחות הקומנדו הבריטי.
* בסרט ירח דבש מטורף משנת 2003 לתיאור המלון הצרפתי.
* במיני סידרה הממלכה העשירית משנת 2000 לתיאור בית הסוהר של שלגיה.
*בסרט הגרמני משנת 1972 "רופא הילדים ד"ר פרוליך"
*בסדרת הטלוויזיה הגרמנית משנת 1986 "דודתו של פרנקנשטיין"
*בסרט צלילי המוסיקה משנת 1965 משמשת הטירה כרקע לצילומי השיר דו-רה-מי
*בסדרת הטלוויזיה האיש במצודה הרמה משנת 2015 מצולמת הטירה כמעון הרשמי של הפיהרר, אדולף היטלר

==קישורים חיצוניים==

* 
* [http://www.salzburg-burgen.at/de/werfen/index.htm האתר הרשמי של הטירה]

הוהנוורפן
קסטוטיס איבשקביצ'יוס

קסטוטיס איבשקביצ'יוס (בליטאית: Kęstutis Ivaškevičius; נולד ב-15 באפריל 1985 בקלייפדה) הוא כדורגלן עבר ליטאי ששיחק בעמדת הקשר.

==קריירה==
איבשקביצ'יוס החל את הקריירה במועדון הליטאי אטלנטאס בשנת 2003, ולאחר מכן עבר לשנה וחצי לקבוצת קובנה עד 2005, משם עבר לתקופה קצרה לקבוצת סילצ'. בחלקה השני של עונת 2006 בחזרה לקבוצת קאונאס.

בספטמבר 2006 הגיע לקבוצת הארט אוף מידלות'יאן מליגת העל הסקוטית. ב-29 באפריל 2007 הבקיע את שער הבכורה שלו בליגה, נגד סלטיק. בשנת 2008 חזר בפעם השלישית לקבוצתו קאונאס, ובשנת 2009 הגיע למועדון האוקראיני קריוובס.

בשנת 2010 הגיע איבשקביצ'יוס לישראל, וחתם בקבוצת בני יהודה תל אביב מליגת העל. ב-9 בנובמבר 2013 נפצע משבר בקרסול במשחק נגד הפועל תל אביב ובעקבות כך נעדר מהמגרשים במשך יותר משנה. ב-9 בפברואר 2015 חזר לשחק בניצחון 0-3 נגד הפועל ירושלים בליגה הלאומית, אך לאחר מכן התגלה שהקבוצה לא רשמה אותו בבקרה, ועקב כך ספגה הפסד טכני. בתום העונה העפיל עם הקבוצה בחזרה לליגת העל.

ב-10 באוגוסט 2015 החליט איבשקביצ'יוס לפרוש ממשחק פעיל, לאחר שלא הצליח להשתקם כראוי מהפציעה.

== קישורים חיצוניים ==

== הערות שוליים ==

קטגוריה:כדורגלנים ליטאים
קטגוריה:קשרי כדורגל ליטאים
קטגוריה:קלייפדה: כדורגלנים
קטגוריה:כדורגלני אטלאנטאס
קטגוריה:כדורגלני קובנה
קטגוריה:כדורגלני הארטס
קטגוריה:כדורגלני קריוובס
קטגוריה:כדורגלני בני יהודה תל אביב
קטגוריה:כדורגלני נבחרת ליטא
קטגוריה:כדורגלנים זרים בישראל
קטגוריה:ספורטאים ליטאים בסקוטלנד
קטגוריה:ספורטאים זרים באוקראינה
קטגוריה:ספורטאים ליטאים בישראל
קטגוריה:ליטאים שנולדו ב-1985
לו גלרטר

לוציאן "לו" גלרטר (ברומנית: Lucian "Lou" Gelehrter; נולד ב-4 באוקטובר 1946) הוא אדריכל ישראלי, הפעיל בעיקר בירושלים.

גלרטר, בעל הקשר המשפחתי ללאון גלרטר ולמוני גלרטר, נולד בעיר בוקרשט שברומניה בשנת 1946 ואת הכשרתו האקדמית כאדריכל רכש בבוקרשט. בשנת 1972 היגר לישראל. בשנת 1976 הצטרף לצוות התכנון המשותף למשרד השיכון ולחברת שיכון ופיתוח ובמסגרת זו תכנן התמחה בתכנון מגורים, תוך התמקדות בשכונת רמות בירושלים. ב-1978 פרש מהצוות והקים משרד עצמאי הממשיך להתמחות במגורים וכן במוסדות חינוך. בשנת 1988 זכה בתחרות אדריכלים לתכנון הקמפוס הירושלמי של מכון שלום הרטמן. הפרויקט כלל בתכנון חמישה מבנים, מהם נבנו עד כה ארבעה מבנים שהאחרון בהם הושלם ב-1996.

על פרויקט חידוש שכונת שמואל הנביא, פרויקט אותו תכנן גלרטר בשיתוף האדריכלית עדינה גלרטר בשנות ה-80, כתב האדריכל דוד קרוינקר: "(התכנון כלל) הרחבת דיור ל-22 בניינים המאוכלסים ב-6,000 נפשות, במתכונת ארכיטקטונית שמטרתה לשנות גם את האופי המונוטוני המקורי וליצור איכות ארכיטקטונית-צורנית מגוונת ופלסטית יותר".

==פרויקטים נבחרים==
* מתחם מצפה מנחם, רחוב סולד, קריית מנחם (1978)
* שיקום בתי שכונת שמואל הנביא, ירושלים
* מתחם נווה שמואל, שכונת רמות
* בית גלרטר, הדס 33, ירושלים
* בית שלוי-רז, דרך החורש 54, ירושלים
* בית סיון, רחוב משעול היערה 33, ירושלים
* מרכז ספורט ונופש, שכונת רמות, ירושלים
* בית הספר בעיסאוויה, מזרח ירושלים
* בית הספר התיכון בצור באהר, ירושלים
* מרכז מלי"ץ, ירושלים

==גלריית תמונות==
<gallery>
קובץ:shartman13.jpg|פנים אולם בית המדרש במכון שלום הרטמן
קובץ:SHARTMAN14.jpg|חזית בית המדרש במכון שלום הרטמן
</gallery>

==לקריאה נוספת==
*דוד קרוינקר: אדריכלות בירושלים, הבניה המודרנית מחוץ לחומות 1990-1948, הוצאת כתר, 1991

==קישורים חיצוניים==
* [https://web.archive.org/web/20131231094702/http://gelehrterarchitects.com/ אתר משרדו של לו גלרטר]

קטגוריה:אדריכלים ישראלים
קטגוריה:ישראלים ילידי רומניה
קטגוריה:עולים בשנות ה-1970
קטגוריה:ישראלים שנולדו ב-1946
Tuxedo

Tuexdo הוא מוניטור טרנזקציות של חברת אורקל, הפועל בסביבות מחשוב מבוזרות. Tuexdo הוא המוצר בעל פלח השוק הגדול ביותר בסביבות של מערכות ההפעלה: Windows, UNIX ו Linux. המוצר היה של חברת BEA וכאשר החברה נרכשה על ידי חברת אורקל צורף למצאי המוצרים של חברת אורקל.

==ראו גם==
* CICS
* IMS/DC

==קישורים חיצוניים==
* 

קטגוריה:תווכה
ערפילית הבומרנג

ערפילית הבומרנג היא ערפילית פרוטופלנטרית הממוקמת במרחק של 5,000 שנות אור מכדור הארץ בקבוצת הכוכבים קנטאור. היא ידועה גם בשם ערפילית עניבת הפרפר המקוטלגת תחת השם PGC 3074547. הטמפרטורה בערפילית היא 1 קלווין (272.15- מעלות צלזיוס), מה שהופך אותה לנקודה הטבעית הקרה ביותר ביקום המוכר לנו (מחוץ למעבדה).

ערפילית הבומרנג היא, לפי ההשערה, מערכת כוכבים המתפתחת לכדי הפיכה לערפילית פלנטרית. היא ממשיכה לשנות צורה ולהתפתח בגלל זרימת הגז מהגרעין כלפי חוץ. הגז נפלט מכוכב באחד משלבי ההתפתחות המאוחרים שלו הנמצא במרכזה. הכוכב מאבד מסה ופולט אור המאיר את האבק בערפילית. אבק בקנה מידה מילימטרי מסתיר חלקים ממרכז הערפילית כך שרוב האור הנראה יוצר צורה של שתי אונות נגדיות המזכירות שעון חול במבט מכדור הארץ. הגז נפלט מהפנים החוצה במהירות של 164 קילומטר לשנייה ומתרחב במהירות כשהוא נע לחלל. התרחבות זו באה לידי ביטוי בטמפרטורה הנמוכה במיוחד בערפילית.

קית' טיילור ומייק סקארוט קראו לה בשם "ערפילית הבומרנג" בשנת 1980 לאחר שצפו בה בטלסקופ האנגלו-אוסטראלי במצפה הכוכבים סידינג ספרינגס. לאחר שלא הצליחו לראות אותה בבירור מספיק האסטרונומים חזו באסימטריה קלה בלבד בין שתי האונות שלה שרימזו על צורה כשל בומרנג. בהמשך, הערפילית צולמה בפירוט על ידי טלסקופ החלל האבל בשנת 1998 שחשף צורה סימטרית של שעון חול.

בשנת 1995 בעזרת הטלסקופ התת-מילימטרי השוודי שבצ'ילה אסטרונומים גילו שאותה ערפילית היא המקום הקר ביותר ביקום המוכר מלבד תופעות שנוצרו במעבדה. עם טמפרטורה של 272.15 מעלות צלזיוס מתחת לאפס, כלומר מעלה אחת מעל האפס המוחלט. טמפרטורה זו היא קרה מקרינת הרקע הקוסמית, שהיא קרינה המתאימה לטמפרטורה של 270- מעלות צלזיוס (2.7 קלווין).

== ראו גם ==

* ערפילית פלנטרית

==קישורים חיצוניים==

* 

קטגוריה:ערפיליות
קטגוריה:קבוצת הכוכבים קנטאור
אוגו בטי

אוגו בטי (באיטלקית: Ugo Betti; 4 בפברואר 1892 – 9 ביוני 1953) היה סופר ושופט איטלקי.

==ביוגרפיה==
אוגו בטי נולד בעיר קמרינו, בנפת מצ'רטה, איטליה. הוא למד משפטים בעיר פארמה וכשפרצה מלחמת העולם הראשונה התנדב לצבא. בתום המלחמה השלים את לימודיו ונעשה שופט. הוא כתב בזמנו הפנוי והוציא לאור את אסופת שיריו הראשונה בשנת 1922, הקרויה בשם Il re pensieroso (המלך המהורהר), אותה כתב כשהיה נתון בשבי הגרמני בשנים 1917-18. מחזהו הראשון, La Padrona, הוצג לראשונה ב-1927 והצלחתו הביאה אותו להקדיש את כל זמנו לתיאטרון. ב-1931 עבר מפארמה לרומא. ב-1938 הואשם בידי הפשיסטים כיהודי ואנטי-פשיסט. בתום מלחמת העולם השנייה הואשם כפשיסט, אולם זוכה מכל ההאשמות. בשנים שלאחר מכן עבד בספריית משרד המשפטים.

בטי כתב עשרים ושבעה מחזות, כשאת המוערכים ביותר מביניהם כתב בשלב האחרון של הקריירה שלו, משנת 1940 ועד למותו. עבודותיו עוסקות בטבעו של הרוע, באשמה הקיומית אותה חווים גיבוריו, ובנושא הגאולה. החקירה הפלילית היא מוטיב מאפיין את עבודותיו ולעיתים התייחסו אליו כאל "קפקא האיטלקי". ב-The Inquiry, העלילה נעה בהדרגה מסגנון ריאליסטי למטאפיזי, בלי שמובהר מהי מטרת החקירה. מחזהו הידוע ביותר הוא Corruzione al Palazzo di Giustizia (שחיתות בהיכל הצדק), העוסק בחקירה החושפת שחיתות במערכת המשפטית.

אוגו בטי הלך לעולמו ברומא בשנת 1953.

==יצירותיו בתרגום לעברית==
בשנת 1962 העלה תיאטרון הבימה את המחזה שכתב "המלכה והמורדים", בבימוי מנחם גולן ובכיכובו של ישראל בקר.

מחזהו "אי העיזים", עלה בתיאטרון זווית ב-1960, תורגם לעברית בידי עדה בן נחום וראה אור בהוצאת בית צבי בשנת 1984. ועלה שוב ב-2018 ב.

==קישורים חיצוניים==

* 

==הערות שוליים==

קטגוריה:מחזאים איטלקים
קטגוריה:משוררים איטלקים
קטגוריה:איטלקים שנולדו ב-1892
קטגוריה:איטלקים שנפטרו ב-1953
התרסקות Let L-410 של פילאייר

ב-25 באוגוסט 2010 מטוס Let L-410 של חברת התעופה פילאייר מהרפובליקה הדמוקרטית של קונגו היה בדרכו מהבירה קינשאסה לבנדונדו. במהלך הגישה לנחיתה בשדה התעופה של בנדונדו התרסק המטוס מסיבה שעדיין אינה ברורה. הסיבות להתרסקות הן ככל הנראה כביית מנועי המטוס באוויר, או לחלופין תנין שהצליח להסתנן לקבינה. בהתרסקות נהרגו 20 נוסעים ונוסע אחד שרד.

==הטיסה==
בסביבות השעה 13:00 זמן קונגו, מטוס L-410 תוצרת חברת LET הצ'כית היה בדרכו מנמל התעופה נ'דולו בקינשאסה אל שדה התעופה של העיר בנדונדו. המטוס התרסק אל תוך בניין במיקום של כקילומטר אחד מחוץ למסלול הנחיתה בשדה היעד. לאחר ההתרסקות לא היה כל פיצוץ או שרפה מה שהעלה את הסברה שכיבוי המנועים נגרם ממיצוי כל הדלק הזמין במטוס. טענה זאת הופרכה בידי חברת התעופה פילאייר אשר טענה שמעל 150 ליטרים של קרוסין עדיין היו במטוס בזמן ההתרסקות. חקירה נוספת העלתה את העובדה שהמטוס התרסק עקב איבוד יציבות סטטית שנגרם מתזוזת מרכז הכובד של המטוס אל מעבר למגבלה האחורית. מקרה זה אפשרי לאחר תגובה קיצונית של הטייס לאיבוד כל מערכות ההנעה באוויר.

השורד היחיד של ההתרסקות טען שלקראת הנחיתה, תנין שהוחבא בתיקו האישי של אחד הנוסעים הצליח לברוח והחל לזחול ברחבי תא הנוסעים. עקב הבהלה שנוצרה ברחו כל הנוסעים לירכתי המטוס, מה שגרם למרכז הכובד לחרוג אל מעבר למגבלה המותרת והמטוס איבד יציבות והתרסק. על פי הדיווחים, התנין שרד גם הוא את ההתרסקות אך נהרג בידי סכינו של שורד הטיסה.

בעיות בטיחות ותחזוקה לקויה מאפיינות את חברת פילאייר, מה שהוביל לחרם של האיחוד האירופי עליה.

==קישורים חיצוניים==

* 

פילאייר, Let L-410
פילאייר, Let L-410
פילאייר, Let L-410
קטגוריה:אסונות ברפובליקה הדמוקרטית של קונגו
לורנס מועלם

לורנס מועלם (נולד ב-16 באפריל 1965) הוא קצין צה"ל במילואים בדרגת תת-אלוף, כיהן כקצין תותחנים ראשי וראש חטיבת התכנון באגף התכנון. כיהן כמנכ"ל חברת מטרופולין בין השנים 2018-2020.

==ביוגרפיה==

מועלם נולד בתל אביב. התגייס לצה"ל ב-1984, שירת כלוחם בגדוד 402 וכקצין בעוצבת גולן. ב-1988 מונה לסגן מפקד גדוד 405, וב-1991 לקצין אג"ם של אגד ארטילרי 215. בשנת 1992 קודם לדרגת סגן-אלוף ומונה למפקד גדוד 402. הוא פיקד על הגדוד במבצע דין וחשבון במהלכו ירה הגדוד אלפי פגזים. ב-1994 מונה לראש ענף מפקדים בבית הספר לתותחנות שדה. לאחר לימודים בפורט לוונוורת' במכללה לפיקוד ומטה של הצבא האמריקאי מונה ב-1997 לסגן מפקד אגד ארטילרי 215. ב-1998 קודם לדרגת אלוף-משנה ומונה למפקד אגד ארטילרי 218, אגד מילואים. בשנת 2000 מונה למפקד אגד ארטילרי 215. בתקופתו פרצה האינתיפאדה השנייה והאגד קיבל אחריות על הביטחון השוטף בגזרה ביהודה ושומרון. בשנים 2002 עד 2004 שירת כראש מחלקת תכנון וארגון במפקדת זרוע היבשה. בשנים 2005 עד 2008 כיהן כקצין תותחנים ראשי, ושירת בתפקיד במהלך מלחמת לבנון השנייה. בתפקידו הבא עמד בראש חטיבת התכנון באגף התכנון.

לאחר שחרורו משירות הקבע ב-2011, מונה למנכ"ל ספרינט מוטורס מקבוצת סונול. ביוני 2018 דווח כי ימונה למנכ"ל חברת התחבורה הציבורית מטרופולין, ויחליף את המנכ"ל אילן קרני שניהל אותה מהקמתה. סיים את תפקידו כמנכ"ל מטרופולין בתחילת שנת 2020.

מועלם בעל תואר ראשון בחוג המשולב למדעי החברה מאוניברסיטת בר-אילן, בוגר המכללה לביטחון לאומי, בעל תואר שני במדעי המדינה מאוניברסיטת חיפה ובעל תואר שני במנהל עסקים למנהלים (Emba) מאוניברסיטת בר-אילן. הוא נשוי ואב לשלושה.

==קישורים חיצוניים==
* [https://web.archive.org/web/20150228090945/http://www.beithatothan.org.il/node/569 לורנס מועלם] באתר חיל התותחנים ועמותת יד התותחנים

==הערות שוליים==

קטגוריה:תתי-אלופים בצה"ל
קטגוריה:קציני תותחנים ראשיים
קטגוריה:מפקדי אגד ארטילרי 215
קטגוריה:מנכ"לים יוצאי שירות קבע בצה"ל
קטגוריה:ראשי חטיבת התכנון
קטגוריה:בוגרי המכללה לביטחון לאומי
קטגוריה:בוגרי אוניברסיטת בר-אילן
קטגוריה:ישראלים שנולדו ב-1965
קטגוריה:ראשי מחלקת תכנון וארגון בזרוע היבשה
Z/VSE

z/VSE היא מערכת הפעלה של IBM למחשבי מיינפריים. VSE הן ראשי תיבות של Virtual Storage Extended (Virtual Storage ידוע היום כזיכרון וירטואלי). המערכת מיועדת למחשבים קטנים יחסית. המערכת התפתחה ממערכת ההפעלה DOS/360 ששוחררה לזמינות כללית לצרכנים בשנת 1965. מערכת ההפעלה VSE היא הגרסה הראשונה של מערכת הפעלה ממשפחת DOS/360 שהשתמשה בזיכרון וירטואלי. בשלב מאוחר יותר תמכה בכתובות מורחבות של 31 ביטים לעומת כתובות של 24 ביטים שהיו נהוגות במערכות ההפעלה שקדמו לה.

מערכת ההפעלה z/VSE נמצאת בירידה בעולם ובישראל. מתקנים גדולים יחסית עוברים למערכת ההפעלה z/OS ומתקנים קטנים יחסית מהגרים ממחשבי המיינפריים ל־Unix, לינוקס או ל־Windows.

==ראו גם==
* z/OS 
* z/VM

==קישורים חיצוניים==
* 

קטגוריה:מערכות הפעלה
קטגוריה:תוכנות מבית IBM